CELEX: 22021D2214
Language: bg
Date: 2021-11-15 00:00:00
Title: Решение № 1/2021 на Съвета за асоцииране ЕС—Ливан от 15 ноември 2021 година за постигане на съгласие за удължаване на срока на валидност на Приоритетите за партньорство между ЕС и Ливан [2021/2214]

14.12.2021   
               
               
                  BG
               
               
                  Официален вестник на Европейския съюз
               
               
                  L 447/9
               
            
         РЕШЕНИЕ № 1/2021 НА СЪВЕТА ЗА АСОЦИИРАНЕ ЕС—ЛИВАН
         от 15 ноември 2021 година
         за постигане на съгласие за удължаване на срока на валидност на Приоритетите за партньорство между ЕС и Ливан [2021/2214]
         СЪВЕТЪТ ЗА АСОЦИИРАНЕ ЕС — ЛИВАН,
         като взе предвид Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (1) (наричано по-нататък „Споразумението“), бе подписано на 17 юни 2002 г. и влезе в сила на 1 април 2006 г.
                  
               
                     (2)
                  
                  
                     Съгласно член 76 от Споразумението Съветът за асоцииране разполага с правомощието да взема решения с оглед постигане на целите на Споразумението.
                  
               
                     (3)
                  
                  
                     В член 86 от Споразумението е предвидено, че страните предприемат всякакви общи или специални мерки, необходими за изпълнението на техните задължения съгласно Споразумението и следят за постигането на предвидените в него цели.
                  
               
                     (4)
                  
                  
                     С Решение № 1/2016 на Съвета за асоцииране (2) Европейският съюз и Ливан постигнаха съгласие относно Приоритетите си за партньорство, включително Пакта ЕС – Ливан (наричан по-нататък „Пакта“), които да направляват партньорството им за периода 2016—2020 г. с цел оказване на подкрепа и засилване на устойчивостта и стабилността на Ливан и същевременно търсене на възможности за справяне с последиците от продължителния конфликт в Сирия.
                  
               
                     (5)
                  
                  
                     В рамките на размяна на писма двете страни постигнаха съгласие, че срокът на валидност на Приоритетите за партньорство между ЕС и Ливан, включително и на Пакта, като основни документи за консолидиране на партньорството помежду им следва да бъде удължен до приемането на нови актуализирани съвместни документи.
                  
               
                     (6)
                  
                  
                     В член 10 от Процедурния правилник на Съвета за асоцииране е предвидена възможността в периода между две заседания той да приема решения с писмена процедура, ако двете страни се споразумеят за това,
                  
               ПРИЕ НАСТОЯЩОТО РЕШЕНИЕ:
         
            Член 1
            Съветът за асоцииране, като действа чрез писмена процедура, реши, че срокът на валидност на Приоритетите за партньорство между ЕС и Ливан, включително Пактът, приложени към неговото Решение № 1/2016, се удължава до приемането на нови актуализирани съвместни документи от Съвета за асоцииране.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 15 ноември 2021 година.
            
               
                  За Съвета за асоцииране ЕС - Ливан
               
               
                  Председател
               
               Abdallah BOU HABIB
            
         
         
            (1)  OВ L 143, 30.5.2006 г., стр. 2.
         
            (2)  Решение № 1/2016 на Съвета за асоцииране ЕС—Ливан от 11 ноември 2016 г. за постигане на съгласие относно Приоритетите за партньорство между ЕС и Ливан (OВ L 350, 22.12.2016 г., стр. 114).